Jackson, Mississippi

Jackson je glavni i najveći grad američke savezne države Mississippi, na jugu Sjedinjenih Američkih Država od 173 514 stanovnika. Grad je dobio ime po 7 američkom predsjedniku Andrew Jacksonu u vrijeme dok je još bio general. Geografija Jackson leži duž obala rijeke Yazoo sjevernog rukavca rijeke Mississippi u njenoj delti u Meksički zaljev. Jackson je udaljen 295 km sjeveroistočno od New Orleansa i Meksičkog zaljeva. Historija Na lokaciji gdje se nalazi današnji Jackson prvo naselje je bio Parkerville, francuskog trgovca Louisa LeFleura. Vlada tadašnje države je 1821. odlučila potražiti bolju lokaciju za svoju buduću prijestolnicu, umjesto tadašnje Natchez. Izbor je pao na Parkerville koji se nalazio u geografskom centru Mississippija. Parlament je prvi put zasjedao u Jacksonu 23. decembra 1822, grad je planski građen, a do grada je željeznica došla 1840. Za vrijeme Američkog građanskog rata, - Jackson je iako tada mali grad, bio poprište velikih bitaka, koje su odlučile ishod rata, kad su ga snage Unije konačno zauzele 16. jula 1863. i tako prepolovile Konfederaciju. Nakon te bitke, praktički nije ostala sačuvana ni jedna stara građevina, pa je 1903. izgrađena nova palača parlamenta (Capitol). Od druge polovice 20. vijeka Jackson je postao poprište velikih rasnih sukoba, poznat po akcijama Ku Klux Klana i jedan od centara Afroamerikanaca u borbi za građanska prava. Reference Literatura Vanjske veze Službene stranice grada Arhivirano 2009-12-15 na Wayback Machine-u (en)